ไฟแนนซ์ทูเดย์
ใกล้เดือน ก.ย.เข้ามามากเท่าไร เรื่องการโยกย้ายกระทรวงการคลังก็เริ่มเข้มข้นเหมือนทุกปี ยิ่งปีนี้มีตำแหน่งใหญ่คือ
15 ก.ค. 2560

โดย...ใจฮิน- ใกล้เดือน ก.ย.เข้ามามากเท่าไร เรื่องการโยกย้ายกระทรวงการคลังก็เริ่มเข้มข้นเหมือนทุกปี ยิ่งปีนี้มีตำแหน่งใหญ่คืออธิบดีกรมสรรพสามิตของ สมชาย พูลสวัสดิ์ ที่จะว่างลงเนื่องจากเกษียณอายุราชการหลังจากนั่งในตำแหน่งนี้มาถึง 5 ปี ถือว่าเป็นการนั่งในตำแหน่งอธิบดีนานที่สุดคนหนึ่งของกระทรวงการคลัง- สำหรับตัวเต็งที่จะมานั่งตำแหน่งอธิบดีกรมสรรพสามิตคนใหม่ หนีไม่พ้น 2 รองปลัดคลังที่เคยเป็นลูกหม้อกรมสรรพสามิตมาก่อน ได้แก่ จุมพล ริมสาคร และ ประภาศ คงเอียด- ขณะที่ตัวเต็งรองมาประมาทไม่ได้คงหนีไม่พ้น กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เพราะผลงานที่ผ่านมาก็ถือว่าเข้าตาฝ่ายนโยบาย เพราะสามารถดันมาตรการและกฎหมายการเงินต่างๆ ให้คืบหน้าไปได้อย่างรวดเร็ว- สุดท้ายใครจะได้ต้องรอ รมว.คลัง อภิศักดิ์ ตันติวรวงศ์ และรองนายกรัฐมนตรี สมคิด จาตุศรีพิทักษ์ เป็นผู้เคาะสุดท้ายก่อนเสนอให้ ครม.เห็นชอบ